open-index/open-wikipedia-markdown huggingface dataset:
Helena Sederholm

**Maija Helena Sederholm** (s. 1962) on suomalainen tutkija ja Aalto-yliopiston kuvataidekasvatuksen professori. Hän on julkaissut useita kirjoja ja tutkimuksia aiheista taidehistoria, nykytaide, taidekasvatus sekä taiteen ja tieteen suhteet, sekä päätoimittanut *Pinx. Maalaustaide Suomessa* -kirjasarjan. 

Sederholm toimii Aalto-yliopiston kuvataidekasvatuksen professorina taiteen ja median laitoksella. Hän on vastaanottanut lukuisia palkintoja ja kunniamainintoja ja tuottanut kymmeniä tieteellisiä ja taiteellisia julkaisuja.

Sederholm on työskennellyt aiemmin Aalto-yliopiston taiteen laitoksen johtajana ja opetusvastaavana. Sederholm on nykytaiteen tutkimuksen dosentti Helsingin yliopistossa ja taidekasvatuksen dosentti Jyväskylän yliopistossa.

Helena Sederholm väitteli Jyväskylän yliopistosta filosofian tohtoriksi taidekasvatuksen oppialalta vuonna 1998.

## Julkaistuja kirjoja

* Suomen taiteen multakausi. (toim. Riikka Haapalainen, Tiina Pusa, Helena Sederholm). Aalto ARTS, 2023 
* Erinomaisen jouheva. Kuvataidekasvatuksen sanakirja. Toim. Riikka Haapalainen, Tiina Pusa, Marja Rastas, Helena Sederholm, Tomi Slotte Dufva, Minna Suoniemi, Taneli Tuovinen, Henrika Ylirisku. 2021 
* Avantgarde Suomessa. (toim. Irmeli Hautamäki, Laura Piippo, Helena Sederholm) Suomalaisen Kirjallisuuden Seura, 2021 
* Art as we don’t know it. (toim. Erich Berger, Kasperi Mäki-Reinikka, Kira O'Reilly, Helena Sederholm) Aalto University, 2020 
* Avantgarde, tiede ja teknologia (2019)
* Berlinde De Bruyckere (2018)
* Jarmo Mäkilä (2017)
* Taiteen tähtitaivaat (2016)
* ArtBeat (2012)
* Läpivalaisu (2008)
* Toinen taide - luovat erot. kirj. Colin Rhodes, suom. Tomi Snellman, toim. Helena Sederholm. Maahenki, 2004 
* Pinx.: maalaustaide Suomessa: Suuria kertomuksia. Weilin + Göös, 2001
* Pinx.: maalaustaide Suomessa: Maalta kaupunkiin. Weilin + Göös, 2002
* Pinx.: maalaustaide Suomessa: Siveltimen vetoja. Weilin + Göös, 2003
* Pinx.: maalaustaide Suomessa: Tarinankertojia. Weilin + Göös, 2003
* Taiteen tulkkina: selvitys taidemuseoiden erityisluonteesta. Opetusministeriö, 2001 
* Artgenda 2000 (2001)
* Tämäkö taidetta? WSOY, 2000 
* Vihreitä, virheitä (1999)
* Starting to play with arts education: study of ways to approach experiential and social modes of contemporary art. Jyväskylän yliopisto, 1998. 
* Intellektuaalista terrorismia (1994)
* Vallankumouksia norsunluutornissa. Jyväskylän yliopisto, 1994. 

## Palkinnot ja kunniamaininnat

* Beautiful Book Art Award 2020. Suomen kirjataiteen komitea, 2021  
* Award of Excellence in ICMA. Department of Art, 2021   
* Best Art Book of the Year. Kunniamaininta, Department of Art 2019     
* Vuoden alumni, Jyväskylän yliopisto, 2006
* Vuoden paras taidekirja -kilpailu. Kunniamaininta, Hämeenlinnan kaupunginkirjasto, 2019

## Lähteet

## Aiheesta muualla

* When an art educator rhizomizes underground Aalto.fi
Lotta Crabtree

**Charlotte ”Lotta” Crabtree** (7. marraskuuta 1847 New York, New York, Yhdysvallat – 25. syyskuuta 1924 Boston, Massachusetts, Yhdysvallat) oli yhdysvaltalainen näyttelijä.

Hän aloitti esiintymisen San Franciscossa vuonna 1859 tehden erilaisia laulu-, tanssi- ja melodramaattisia rooleja. Hänen ensimmäinen näyttelijäroolinsa oli Petalumassa Kaliforniassa esitetty *Loan of a Lover*. Hän jättäytyi eläkkeelle 1891 ja asui New Jerseyssä sijainnella tilallaan.

## Lähteet
Paula Gosling

**Paula Gosling** (s. 12. lokakuuta 1939 Detroit, Michigan, Yhdysvallat) on yhdysvaltalaissyntyinen, vuodesta 1964 Isossa-Britanniassa asunut rikoskirjailija.

Gosling syntyi Paul ja Sylvie Osiuksen tyttärenä Detroitissa. Hän sai humanististen tieteiden kandidaatin oppiarvon Wayne State Universitysta vuonna 1962. Gosling aloitti uransa tekstisuunnittelijana. Vuonna 1979 hänestä tuli päätoiminen kirjailija. Gosling julkaisi vuonna 1974 ensimmäisen romaaninsa (*A Running Duck*). Hän sai tällä teoksellaan parhaan esikoisromaanin John Creasey Memorial Awardin. Vuonna 1985 hänelle myönnettiin Gold Dagger romaanista *Monkey Puzzle*. Gosling sai lisäksi entisen opinahjonsa Wayne State Universityn Arts Achievement Awardin vuonna 1993. Hän toimi Crime Writers' Associationin (CWA) puheenjohtajana vuosina 1988–1989. Hän on myös Mensan jäsen.

Gosling oli vuosina 1968–1978 naimisissa Christopher Goslingin kanssa, mutta avioliitto päättyi eroon. Vuonna 1981 hän meni naimisiin John A. Haren kanssa. Hän sai ensimmäisestä avioliitosta kaksi lasta. Gosling on käyttänyt myös pseudonyymiä Ainslie Skinner.

## Suomennetut teokset
* *Apinamurhien arvoitus* (WSOY 1992; alkukielinen teos *Monkey Puzzle*)
* *Ruumis paratiisissa* (WSOY 1995, kääntänyt Paula Herranen; alkukielinen teos *The Body in Blackwater Bay*)
* *Finneganin viimeiset sanat* (WSOY 1997, kääntänyt Hanna Tarkka; alkukielinen teos *A Few Dying Words*, 1993)

## Lähteet
Vatne (Sandnes)

**Vatne** on taajama Sandnesin kunnassa Rogalandin läänissä Norjassa. Taajaman pinta-ala on 0,5 neliökilometriä ja asukasluku 936 vuonna 2023.

## Lähteet

## Aiheesta muualla
Trinity Desktop Environment

**Trinity Desktop Environment** on avoimen lähdekoodin työpöytäympäristö, joka on forkattu KDE-ympäristön versiosta 3. Trinity-työpöydän aloitti Timothy Pearson.
Työpöytä käyttää Qt-ympäristön versiota 3 forkkina nimellä TQt, johon on lisätty yhteensopivuutta Qt 4 -version kanssa. Projekti ylläpitää myös useista ohjelmista versioita, jotka toimivat TQt3:n kanssa.

## Lähteet
Suzanne Asbury-Oliver

**Suzanne Asbury-Oliver** (o.s. **Asbury**; s. 1958 tai 1959 Forest Grove, Oregon, Yhdysvallat) on yhdysvaltalainen lentäjä. Hän on tiettävästi maailman ainoa naispuolinen lentäjä, joka on ammattimainen taivaskirjoittaja.

## Elämä ja ura
Asbury-Oliver aloitti lentämisen 14-vuotiaana. Hänen isänsä, joka oli kiinnostunut ilmailusta, sai tuolloin isänpäivälahjaksi kyydin purjelentokoneella ja otti Asbury-Oliverin mukaansa. Isä innostui lennosta niin, että hän ja Asbury-Oliver aloittivat sen jälkeen molemmat purjelentämisen. Asbury-Oliver lensi ensimmäisen yksinlentonsa 15-vuotiaana ja sai lupakirjan vuotta myöhemmin. Hän kiinnostui ilmailusta mahdollisena ammattina ja hankki siksi lupakirjan myös moottoroituun lentämiseen. 18-vuotiaana hänellä oli jo ammatti- ja monimoottorilupakirjat ja lisäksi lennonopettajan ja mittarilentokouluttajan kelpuutukset. Yksi hänen ensimmäisistä oppilaistaan oli hänen isänsä, joka oli hankkimassa itselleen moottoroitujen koneiden lupakirjaa.

Asbury-Oliver keräsi yli 1&nbsp;200 lentotuntia lennonopettajana ja lennätti työnsä ohella kalastajia syrjäisille kalastuspaikoille. Pidemmän päälle lennonopettajana toimiminen ei kuitenkaan houkutellut häntä, ja kun PepsiCo etsi vuonna 1980 uutta taivaskirjoittajaa, hän päätti hakea paikkaa. Haastattelun ja koelennon jälkeen hän sai paikan ja aloitti harjoittelun PepsiCon silloisen taivaskirjoittajan Jack Strayerin kanssa. Hän lensi yhdessä Strayerin kanssa vuoden ajan, minkä jälkeen tämä jäi eläkkeelle. Asbury-Oliverista tuli tiettävästi kaikkien aikojen toinen naispuolinen taivaskirjoittaja Peggy Daviesin jälkeen, joka lensi niin ikään jonkin aikaa PepsiCon taivaskirjoittajana.

Asbury-Oliver lensi PepsiCon palveluksessa 23 vuoden ajan. Vuoteen 2000 asti hän lensi vuonna 1929 valmistetulla Travel Air D4D -kaksitasolla, joka lahjoitettiin käytöstä poistamisen jälkeen National Air and Space Museumille. Pepsi-sopimuksen päätyttyä hän aloitti miehensä Steve Oliverin kanssa Olivers Flying Circus -yrityksen. Molemmat ovat taivaskirjoittajia, mutta Steve lentää lisäksi taitolentoa ja tekee yleisölennätyksiä. Yhdessä he kirjoittavat taivaalle vuoden aikana keskimäärin 500 viestiä 150 eri paikassa.

Kirjoittamiseen keskittyvästä työstään huolimatta Asbury-Oliver on kertonut olevansa huono oikeinkirjoituksessa ja hän on lievästi lukihäiriöinen.

## Lähteet
Tiina Pusa

**Tiina Pusa** (s. 1972) on suomalainen tutkija ja Aalto-yliopiston taiteen ja median laitoksen kuvataidekasvatuksen johtaja.

Hän väitteli Taiteiden ja muotoilun tohtoriksi Aalto-yliopistossa vuonna 2012, ja valmistui Helsingin yliopistosta taiteiden maisteriksi vuonna 1997. Hänet valittiin Aalto-yliopiston Taiteiden ja suunnittelun vuoden opettajaksi vuonna 2018. Pusa on kirjoittanut taidekasvatukseen liittyviä oppaita, lukuisia vertaisarvioituja tieteellisiä artikkeleita, sekä luonut taiteellisia tutkimuksia taidenäyttelymuodossa.

## Julkaisut

### Kirjat

* *Erinomaisen jouheva - Kuvataidekasvatuksen sanakirja* (toim. Riikka Haapalainen, Tiina Pusa, Marja Rastas, Helena Sederholm, Tomi Slotte Dufva, Minna Suoniemi, Taneli Tuovinen, Henrika Ylirisku). Aalto ARTS Books 2021. 
* *Suomen taiteen multakausi*. Riikka Haapalainen, Tiina Pusa, Helena Sederholm. Aalto ARTS Books, 2023. 
* Feminism and Queer in Art Education. (toim. Tiina Pusa, Anniina Suominen) Aalto ARTS Books, 2018.  
* Kuvittele! : Kirjakujan kuvataidetehtäviä. Pauliina Impiö, Tiina Pusa. Tammi, 2011.  
* Kesken-erillään : taiteessa altistumisesta. Kirsi Heimonen, Mira Kallio-Tavin, Tiina Pusa. Aalto-yliopiston taiteiden ja suunnittelun korkeakoulu, 2015  

### Muita julkaisuja ja tieteellisiä artikkeleita

* Museums as intersectional spaces for artivist solidarity. Riikka Haapalainen, Anniina Suominen, Tiina Pusa, J. Järvinen, Marika Orenius. Teoksessa *Propositions in Museum Education*. Intellect, 2023
* Infernal Learning: Becoming Members of Academic Communities. Tiina Pusa, Minna Suoniemi, Eljas Suvanto, Elina Julin. Teoksessa *Community Arts Education: Transversal Global Perspectives*. Intellect, 2023 
* The Spores of Life and Death. Julkaistu alustalla *Research in Arts and Education*, 2023
* In the Bogs of Joukahainen and Väinämöinen – The Alchemies of Peat from Sacred to Profane and Back. Tiina Pusa, Riikka Haapalainen, Helena Sederholm                       *Research in Arts and Education*, 2022   
* Meme layers in the times of pandemic. Helena Sederholm, Riikka Haapalainen, Tiina Pusa. Julkaisussa *The International Journal of Education through Art*, 2022      
* Touched And Moved By Arts: Introduction to a Transdisciplinary Discourse on Human Experience. Mira Kallio-Tavin, Heidi Fast, Kirsi Heimonen, Tiina Pusa, Riitta Hari                            2021  
* Kuvataidekasvatuksen koulutusohjelmien dialogisuus ja erityispiirteet. Tiina Pusa, Anniina Suominen. Teoksessa *Dialogista vaikuttamista - yhteisöllistä taidekasvatusta pohjoisessa*. 2021
* Turvallisemman oppimisympäristön luominen ja etäopetuksen haasteet. Tiina Pusa, Anniina Suominen Teoksessa *Mahdolliset maailmat*, 2021    
* Harmaa taide : taiteen ja vanhuuden merkityssuhteita. Väitöskirja. Aalto-yliopiston taiteiden ja suunnittelun korkeakoulu, taiteen laitos, 2012
## Lähteet
Khenchela

**Khenchela** () on kaupunki ja Khenchelan maakunnan hallinnollinen keskus Algeriassa. Se sijaitsee Aurèsvuorten itäpuolella 470 kilometriä Algerista kaakkoon. Khenchelan kunnassa oli arviolta 146&nbsp;950 asukasta vuonna 2021.

Khenchelan kunnan pinta-ala on 32 neliökilometriä. Se rajoittuu koillisessa Baghaïn, kaakossa Ensighan ja lännessä El Hamman kuntiin. Seudulla vallitsee aroilmasto. Tammikuun keskilämpötila on 7 ja heinäkuun 30 astetta. Vuotuinen sademäärä on 200–600 millimetriä.

Pohjoisesta Saharaan johtanutta kulkureittiä hallinnut paikkakunta tunnettiin roomalaisaikana nimellä Mascula. Siitä lienee tullut kaupunki Trajanuksen hallituskaudella. Alueella kasvatettiin oliivi-, mulperi- ja mantelipuita sekä harjoitettiin karjanhoitoa. Asukkaat olivat numidialaisia, roomalaisia, kreikkalaisia ja traakialaisia. Kristinusko levisi alueelle 200-luvulla. Bysanttilaisaikana kaupunki ympäröitiin muurilla.

Ranskalaiset rakensivat Khenchelaan linnoituksen vuonna 1847. Siitä tuli kaupunki vuonna 1880 ja maakuntakeskus vuonna 1984.

Khenchela on maatalous- ja karjanhoitoalueen kaupallinen keskus, jonka teollisuus on vähäistä. Kaupungissa toimii Abbas Lehrourin yliopisto. Roomalaisajalta on säilynyt lähistöllä sijaitseva Aquae Flavianaen eli Hammam Essalihinen kylpylä, joka on suosittu matkailukohde.

## Lähteet
Pohjois-Makedonian parlamenttivaalit 2016

**Pohjois-Makedonian parlamenttivaalit 2016** toimitettiin 11. joulukuuta 2016 Pohjois-Makedoniassa, jossa valittiin 123 edustajaa Pohjois-Makedonian parlamenttiin. VMRO-DPMNE voitti vaalit saaden 51 paikkaa ja sosialidemokraattinen puolue sai 49 paikkaa. Demokraattinen yhdistymisen liitto sai 10 paikkaa, Besa-liike sai 5 paikkaa, albaanien liitto sai kolme paikkaa ja albaanien demokraattinen puolue sai kaksi paikkaa.

Vaaleissa oli noin 1,2 miljoonaa äänestäjää, ja äänestysprosentti oli 67&nbsp;%. Valituista naisia oli 40; valittuja yhteensä oli 123.

## Lähteet
Danica McKellar

**Danica Mae McKellar** (s. 3. tammikuuta 1975) on yhdysvaltalainen näyttelijä, joka on myös kirjoittanut kirjoja matematiikasta. Hänestä tuli kuuluisa Winnie Cooperin roolissa televisiosarjassa *[[Kesä 68]]*, jota tehtiin 1988–1993.

McKellar osallistui lasten näytelmäkerhoon ja esiintyi muutamissa mainoksissa ja *[[Hämärän rajamailla]]* -sarjan jaksoissa, ennen kuin hänet valittiin *Kesä 68* -sarjaan. Sarjan päätyttyä McKellar aloitti opinnot Kalifornian yliopistossa Los Angelesissa. Hän valmistui matematiikan kandidaatiksi vuonna 1998.

McKellar on kirjoittanut eri-ikäisille lapsille suunnattuja tietokirjoja, jotka kaikki käsittelevät matematiikkaa ja rohkaisevat etenkin tyttöjä sen opiskeluun, kuten *Math Doesn't Suck, Kiss My Math, Hot X: Algebra Exposed, Girls Get Curves: Geometry Takes Shape; Goodnight, Numbers* ja *Do Not Open This Math Book*.

Mckellar on jatkanut näyttelemistä myös aikuisena ja esitti viestintäassistenttia West Wing-sarjassa. Hän on esiintynyt muissakin televisiosarjoissa ja ääninäyttelijänä Young Justice -supersankarisarjakuvan animaatioversiossa.

## Lähteet
Peja

**Peja** ( tai *Pejë*, ) on kaupunki ja kunta Kosovossa. Se sijaitsee 516 metrin korkeudessa Kosovon länsiosassa, vuoristoisella Rugovan alueella. Kaupunki toimii Pejan piirin hallintokeskuksena. Peja sijaitsee noin 83 kilometrin päässä pääkaupunki Pristinasta. Vuonna 2012 kunnallisrajojen alueella arvioitiin asuneen 98&nbsp;237 asukasta. 

## Lähteet
Madrid-Cuatro Vientosin lentoasema

**Madrid-Cuatro Vientosin lentoasema**   on Espanjan pääkaupungissa Madridissa sijaitseva Espanjan vanhin lentoasema. Asema on perustettu sotilaskentäksi vuonna 1911. 1920-luvulla aseman alueelle rakennettiin erilaisia toimintoja lentokoneiden rakentamista ajatellen. Vuonna 1970 lentoasema avattiin kansainväliselle matkustajaliikenteelle. Nykyään kenttää käytetään yleisilmailuun, ja siellä on muun muassa poliisin toimintoja. Kentän eteläpuolella on Espanjan ilmavoimamuseo.

Asema sijaitsee noin kahdeksan kilometriä lounaaseen Madridin keskustasta. 

Lentoasemalla on kaksi 09/27-suuntaista kiitotietä: asfalttipäällysteinen 1500 metriä pitkä ja ruohopäällysteinen 1100 metriä pitkä. Vuonna 2023 kentällä oli 1956 käyttäjää.

## Lähteet
Eeva-Jonna Panula

**Eeva-Jonna Panula** eli **Eevis** (s. 1991, Seinäjoki) on suomalainen palkittu ohjelmistokehittäjä ja esteettömyysasiantuntija, joka työskentelee saavutettavuusasiantuntijana Oura Health -teknologiayrityksessä. 

Panula on tullut tunnetuksi tekemästään työstä naisten koodaamisen puolestapuhujana. Hän oli ehdolla Nordic Women in Tech Award -kilpailun -finalistina vuonna 2021, ja samana vuonna hänelle myönnettiin ensimmäinen Mimmit Koodaa -palkinto. Hän on sittemmin pitänyt naisten osallisuudesta teknologia-alalla sekä esteettömyydestä puheita ja luentoja ympäri maailmaa, sekä kirjoittanut aiheesta tekstejä.

Panula opiskeli Venäjän kieltä ja kulttuuria Tampereen yliopistossa vuosina 2010–2016, ja valmistui Haaga-Helian ammattikorkeakoulusta informaatioteknologian alalta vuonna 2020. Nykyisin hän opiskelee Vaasan yliopistossa teknistä viestintää.

## Lähteet
Mae Martin

**Mae Martin** (s. 2. toukokuuta 1987) on kanadalainen koomikko, käsikirjoittaja ja näyttelijä. Hän on muunsukupuolinen ja käyttää pronomineja they/them.

Martin on ollut tekemässä ja kirjoittamassa Netflixin Feel Good -sarjaa, joka on saanut inspiraatiota hänen oikeasta elämästään. Martin näyttelee sarjan päähenkilöä, jonka nimi on myös Mae.

Martinin isä on kirjailija ja hänen äitinsä on opettaja. Hänellä on myös veli.

Kahdeksanvuotiaana Martin piti esityksiä koulunsa lounastauolla. Hän jakoi lippuja muille oppilaille ja esitykset koostuivat muun muassa Ace Ventura imitaatioista ja punnerruksista. Hän näki ensimmäisen komedian esityksen livenä ollessaan 11-vuotias.

Martin aloitti stand-up uransa 13-vuotiaana. Monet aikuiskoomikot käyttivät paljon huumeita ja alkoholia, joten Martin alkoi juoda alkoholia ja käyttää huumeita 14-vuotiaana. Hän lopetti koulun 15-vuotiaana ja 16-vuotiaana hän työskenteli kokoaikaisesti Second CIty -komediaclubissa Torontossa sekä kassalla että esiintyjänä.

Hänellä oli paljon itseään vanhempia tuttuja ja kavereita. Osa heistä käytti häntä hyväksi ja hänellä oli parisuhteita itseään selkeästi vanhempien kanssa. Martin on jälkikäteen arvioinut parisuhteiden olleen luonteeltaan hyväksikäyttöä.

Hän lopetti päihteiden käytön 20-vuotiaana ja muutti Englantiin.

Vuonna 2021 Martin kertoi olevansa muunsukupuolinen ja käyttävänsä they/them pronomineja. Hän on seurustellut miesten ja naisten kanssa. Hän on sanonut olevan biseksuaali ja queer. Vuonna 2023 Martin alkoi seurustella Selviytyjissä kilpailleen Parvati Shallow'n kanssa.

Hän voitti Suurmestari UK:n viidennentoista tuotantokauden vuonna 2023. Martinin ensimmäinen tunnin stand-up spesiaali Sap julkaistiin Netflixissä vuonna 2023.

Martin on kertonut juontavansa toistaiseksi julkaisemattoman jakson kanadalaista The Nature of Things -sarjaa. Jaksossa käsitellään sukupuolen moninaisuutta eläinkunnassa.

## Filmografia

## Lähteet
JoJo – Oulun Tanssin Keskus

**JoJo – Oulun Tanssin Keskus** on ammattitanssin tuotantokeskus, festivaaliorganisaatio ja vierailuteatteri. JoJo järjestää nykytanssiin painottuvaa, monilajista tanssitaiteen ohjelmistoa, tuottaa vuosittain syksyisin järjestettävää OuDance-festivaalia ja tekee kaikille avointa yleisötyötä. Se on yksi Pohjoisen tanssin aluekeskuksen neljästä jäsenorganisaatiosta. Organisaation toimintaa rahoittavat Opetus- ja kulttuuriministeriö sekä Oulun kaupunki.

JoJon ohjelmiston kotinäyttämö on Kulttuuritalo Valveen Valvesali ja esityksiä järjestetään myös Oulun teatterissa.

## OuDance-festivaali

Paikallisten tanssin ammattilaisten perustamaa festivaalia on järjestetty Oulussa yhtäjaksoisesti 30 vuoden ajan. Aikaisemmin Tanssia tyrkyllä -nimellä järjestetty festivaali pidettiin ensimmäisen kerran vuonna 1994. Vuonna 2012 tanssifestivaalin nimeksi muutettiin OuDance.
## Lähteet
El Eulma

**El Eulma** () on kaupunki ja piirikunnan keskus Sétifin maakunnassa Algeriassa. Se sijaitsee Atlasvuorten ylätasangolla 27 kilometriä Sétifistä itään. El Eulman kunnassa oli arviolta 249&nbsp;800 asukasta vuonna 2021.

El Eulman kunnan pinta-ala on 74,2 neliökilometriä. Se rajoittuu pohjoisessa Guelta Zerkan, idässä Belaan ja Bir El Archin, etelässä Bazer Sakhran ja lännessä Ouled Saborn kuntiin.

Ranskalaisten vuonna 1862 perustama kunta oli nimeltään Saint-Arnaud marsalkka Jacques Leroy de Saint Arnaudin mukaan. Vuonna 1885 sen kautta rakennettiin Algerin ja Constantinen välinen rautatie. Pieni karjamarkkinoistaan tunnettu kaupunki on kasvanut tavattoman nopeasti varsinkin 1990-luvulla tapahtuneen tuontikaupan vapautumisen ansiosta.

Kaupungin pääelinkeinot ovat kaupankäynti ja teollisuus. Sen Souk Dubaï -niminen liikekeskusta on Algerian tärkein kotitaloustarvikkeiden ja rautatavaran kauppapaikka, jonka vaikutus ulottuu Tunisiaan ja Sahelin maihin.

## Lähteet
Sága

**Sága** on skandinaavisessa mytologiassa historian ja tarinankerronnan jumalatar. Häntä voidaan pitää Asgårdin kirjastonjoitajana. Hänellä on tärkeä rooli jumalten tarinoiden ja historian säilyttäjänä. Ihmisille hän kuvastaa historian merkitystä ja tarinoiden tärkeyttä. Hänen tarinoissaan on usein moraalisia opetuksia.

Sága tarkoittaa muinaisnorjaksi tarinaa. Hänen vanhempansa eivät ole tiedossa eikä hänelle erityisemmin ole tiedossa ihmissuhteita. Runo-Eddassa hänen kerrotaan juovan ja tarinoivan Odinin kanssa Sökkvabekkrin luona päivittäin.

Sökkvabekkr on skandinaavisessa mytologiassa Sagan asuinpaikka. Muinaisnorjassa *sökkva* tarkoittaa uppoamista ja *bekkr* puroa. Sökkvabekkr on rauhallinen ja kaunis paikka.

## Lähteet
Krabin lentoasema

**Krabin kansainvälinen lentoasema**  on Thaimaan Krabissa sijaitseva lentoasema. Kenttä on avattu vuonna 1999, mutta on jo nyt osoittautumassa kapasiteetiltaan liian pieneksi eikä sitä voi enää laajentaa. Viereiseen Phang Ngan provinssiin tullaankin rakentamaan uusi kansainvälinen lentoasema joka palvelee myös Krabia.

Kentällä on yksi 14/32-suuntainen 3002 metriä pitkä kiitotie.

## Lähteet
Leipzig/Hallen lentoasema

**Leipzig-Hallen lentoasema**  on Saksassa Leipzigin ja Hallen kaupunkien välillä sijaitseva lentoasema. Se on erityisesti vilkas rahtikenttä, jonka kuljettama rahtimäärä oli vuonna 2021 kolmanneksi suurin Euroopassa. Rahtiyhtiö DHL lentää kentälle yli 60 lentoa päivittäin. Kenttä on avattu vuonna 1927

Kentällä on kaksi 08/26-suuntaista rinnakkaista 3600 metrin mittaista kiitotietä. Kentältä on hyvät yhteydet rautatietä pitkin Leipzigiin ja Halleen sekä autobahnia myöten myös Berliiniin.

Kentän matkustajamäärä vuonna 2021 oli 660 tuhatta matkustajaa, joka oli laskenut huomattavasti vuosien 2018 ja 2019 noin 2,5 miljoonasta matkustajasta. Rahdin määrä sitävastoin oli 1,6 miljoonaa tonnia, joka on kasvanut tasaisesti ja kaksinkertaistunut viimeisten kymmenen vuoden aikana. 
## Lähteet
Snotra

**Snotra** (skandinaavisilla riimuilla ᛋᚾᚢᛏᚱᛅ) on skandinaavisessa mytologiassa viisauden jumalatar. Hänet yhdistetään varovaisuuteen, itsekuriin ja viisauteen. Hän on yksi aasajumalattarista ja Friggan palvelijatar. Häneltä on rukoiltu ennakointikykyä.

Snotrasta ei ole paljoa tietoa, mutta hän on yksi Asgårdin tärkeimmistä jumalattarista. Hänet mainitaan vain Runo-Eddassa kohteliaana ja viisaana jumalana ja kolmantenatoista aasajumalattarena. Hän on yksi niistä jumalattarista, joiden kohtalona on kuolla Ragnarökissä.

Muinaisnorjasta käännettynä *snotra* tarkoittaa älykästä.

## Lähteet
Pfeiffer Georgi

**Pfeiffer Georgi** (s. 27. syyskuuta 2000 Berkeley, Gloucestershire) on englantilainen maantie- ja ratapyöräilijä. Hän aloitti ammattilaisuransa Team Sunwebissa vuonna 2019 ja edustaa edelleen samaa joukkuetta, nykyiseltä nimeltään Team Picnic PostNL. Hän on menestynyt etenkin yksipäiväisissä kilpailuissa. 

Georgi mursi kaksi nikamaa Belgiassa sattuneessa kolarissa vuonna 2020, minkä jälkeen hän oli useita kuukausia kuntoutuksessa. Hän saavutti maantieajon alle 23-vuotiaiden MM-hopeaa 2022. Hän voitti UCI Women's World Tour -sarjaan kuuluneen Classic Brugge–De Panne -kilpailun 2023 runsaan minuutin erolla Elisa Balsamoon. Hän on voittanut maantieajon Britannian-mestaruuden vuosina 2021, 2023 ja 2024.

Ratapyöräilyssä Georgi on saavuttanut pudotusajon EM-hopeaa 2022.

## Saavutuksia

### Maantiepyöräily
Lähteet: Pro Cycling Stats, Cycling Archives
;2017
:Junioreiden Gent–Wevelgem, voitto
:EPZ Omloop van Borsele, pistekilpailun ja nuorten kilpailun voitto
:MM-kilpailut, junioreiden maantieajossa kuudes, aika-ajossa seitsemäs
;2018
:Trofeo Da Moreno - Piccolo Trofeo Alfredo Binda, voitto
:Healthy Ageing Tour Junior Women, kokonaiskilpailun ja 2. etapin voitto
:Watersley Ladies Challenge, kokonaiskilpailun ja 1. etapin voitto
:MM-kilpailut, junioreiden aika-ajossa neljäs
;2021
:Holland Ladies Tour, kokonaiskilpailussa kuudes, nuorten kilpailun voitto
:La Choralis Fourmies Féminine, voitto
:Maantieajon Britannian-mestaruus
:Ronde van Drenthe, kuudes
;2022
:Alle 23-v. aika-ajon Britannian-mestaruus
:Baloise Ladies Tour, nuorten kilpailun voitto
:Postnord Vårgårda WestSweden RR, toinen
:MM-kilpailut, alle 23-v. maantieajossa hopeaa
;2023
:Omloop Het Nieuwsblad, viides
:Classic Brugge–De Panne, voitto
:RideLondon Classique, kokonaiskilpailussa viides
:Dwars door de Westhoek, voitto
:Maantieajon Britannian-mestaruus
:MM-kilpailut, sekaviestissä neljäs
:Holland Ladies Tour, kokonaiskilpailussa neljäs 
:EM-kilpailut, maantieajossa neljäs
:Binche–Chimay–Binche, voitto
;2024
:Trofeo Alfredo Binda – Comune di Cittiglio, viides
:Pariisi–Roubaix, kolmas
:Amstel Gold Race, neljäs
:Tour of Britain Women, kokonaiskilpailussa neljäs
:Maantieajon Britannian-mestaruus
:Balaise Ladies Tour, kokonaiskilpailussa toinen
:Olympialaiset, maantieajossa viides

### Ratapyöräily
Lähteet: Cycling Archives, TheSports.org
;2017
:Nuorten EM-kilpailut, pudotusajossa ja pariajossa pronssia
:Pariajon Britannian-mestaruus
:Junioreiden pariajon Britannian-mestaruus
;2018
:Junioreiden pisteajon Britannian-mestaruus
:Nuorten MM-kilpailut, pisteajossa ja joukkuetakaa-ajossa neljäs, pariajossa viides
;2022
:EM-kilpailut, pudotusajossa hopeaa, pariajossa neljäs, omniumissa kuudes

## Lähteet
Sjöfn

**Sjöfn** on skandinaavisessa mytologiassa kaikenlaisen rakkauden ja romantiikan jumalatar. Hän on Friggan palvelijatar ja sanansaattaja. Hänen tarkoituksenaan on työntää ihmisiä oikeaan suuntaan, jotta he tapaisivat ja rakastuisivat. Häneen liittyvät myös kihlaukset ja avioliitot. Hän suojelee kaikenlaisia ihmissuhteita, ja häntä pidetään myös erityisesti lasten ja heidän vanhempiensa suojelijana.

Runo-Eddassa Sjöfnin sanotaan olevan seitsemäs aasajumalatar, ja hänen kerrotaan ohjaavan ihmisten mielet rakkautta kohti.

Muinaisnorjasta käännettynä *sjöfn* tarkoittaa kiintymystä. Muinaisnorjan rakkautta tarkoittava sana *sjafni* on johdettu Sjöfnin nimestä.

## Lähteet
Charleroin lentoasema

**Charleroin lentoasema**  joka tunnetaan myös nimellä *Brysselin eteläinen lentoasema* on Belgian neljänneksi suurimmassa kaupungissa Charleroissa sijaitseva lentoasema. Liikenteen määrältään se on toiseksi suurin Belgiassa.

Kentällä on yksi 06/24-suuntainen 3200 metriä pitkä kiitotie. Kenttää käyttää vuosittain 8 miljoonaa matkustajaa, ja lentoja menee 190 kohteeseen 53 maassa. Lentoasemalla on kaksi terminaalia.
## Lähteet
Hlín

**Hlín** on skandinaavisessa mytologiassa lohdutuksen ja suojelun jumalatar. Hän on yksi Friggan palvelijattarista, ja hänet yhdistetään myötätuntoon ja armoon. Hän suojelee viattomia, pakolaisia ja naisia. Lisäksi hän lohduttaa surullisia ja vähentää heidän kipuaan.

Runo-Eddassa Hlínin nimi mainitaan Odinin kuolemasta kertovan ennustuksen yhteydessä. Hänen kerrotaan myös suojelevan ihmisiä, joita Frigga haluaa pelastaa. 

Hlín on vesijumalatar Ránin tytär. Muinaisnorjasta käännettynä *hlín* tarkoittaa suojelijaa.

## Lähteet
NordStar

**NordStar** on venäläinen lentoyhtiö, joka on perustettu vuonna 2008. Yhtiö on Krasnojarskin aluepiirin pääasiallinen lentoyhtiö. Yhtiö on metallijätti Nornickelin tytäryhtiö, ja sen kotikenttä on Norilskin lentoasema. Nordstar lentää 35 eri kohteeseen Venäjällä. Yhtiön kalustoon kuuluu 10 Boeing 737 -konetta, kahta eri versiota.

## Lähteet
Barry Mahon

**Barry Mahon** (oik. *Jackson Barrett Mahon*, 5. helmikuuta 1921 Bakersfield, Kalifornia – 4. joulukuuta 1999) oli yhdysvaltalainen elokuvien ohjaaja, kuvaaja, käsikirjoittaja ja tuottaja.

Mahon tuli 1950-luvulla tunnetuksi Errol Flynnin managerina ja tämän viimeisen elokuvan, Kuubassa Fidel Castron luvalla kuvatun *Cuban Rebel Girls* (1959) ohjaajana. 1960-luvulla Mahon erikoistui halvan budjetin seksploitaatioelokuviin kuten *[[Irstaat immet]]* (1964), *[[Hellät hoiturit]]* (1965) ja *[[Hillittömät himottaret]]* (1966). Suomessa kohua herätti amerikansuomalaisesta ”hermafrodiitista” eli sukupuolenkorjauksen läpikäyneestä Kim Kansasista kertova sensaatiofilmi *[[Olin mies]]* (I Was A Man, 1967). 1970-luvun alussa Mahon teki lastenelokuvia.

Toisessa maailmansodassa yhdysvaltalainen Mahon palveli vapaaehtoisena Britannian ilmavoimien lentäjänä Euroopassa, ansaitsi ilmataisteluissa brittiläisen Distinguished Flying Cross -kunniamerkin ja onnistui parikin kertaa pakenemaan saksalaisten vankileiriltä. Steve McQueenin tähdittämä *[[Suuri pakoretki]]* (1963) perustuu väljästi Mahonin sotakokemuksiin.

## Elokuvia
Lähteet: MUBI, Elonet
*1954: *[[Laulava miekka]]* (Il Maestro di Don Giovanni, tuotanto)
*1957: *Girls Incorporated*
*1959: *Cuban Rebel Girls*
*1960: *Rocket Attack U.S.A.* (ohjaus
*1960: *Violent Women*
*1961: *Blood Of The Zombie: The Dead One*
*1961: *Pagan Island* (ohjaus
*1963: *She Should Have Stayed in Bed*
*1964: *Crazy Wild and Crazy*
*1964: *Irstaat immet* (Handy Man)
*1964: *Alastomat altaassa* (Nude in the Pool)
*1965: *Censored*
*1965: *Shocking Set*
*1965: *Aamu-uniset* (Hot Rocks)
*1965: *Paljasta pintaa* (Bottoms Up)
*1965: *Hellät hoiturit* (Swinging Nurses)
*1965: *The Beast that Killed Women*
*1965: *Hot Skin, Cold Cash*
*1965: *Confessions of a Bad Girl*
*1966: *Prostitutes Protective Society*
*1966: *Hillittömät himottaret* (Double Trouble)
*1966: *Sin in the City*
*1966: *The Love Cult*
*1967: *[[Olin mies]]* (*I Was a Man*)
*1967: *Sex Club International*
*1967: *Run Swinger Run!*
*1967: *Good Time with a Bad Girl*
*1967: *The Sex Killer*
*1967: *Instant Orgy*
*1967: *Nude in the Window*
*1968: *Forbidden Flesh*
*1968: *Prowl Girls*
*1969: *Trailer Camp Sex Ring*
*1969: *The Wonderful Land of Oz*
*1970: *Musical Mutiny* (Iron Butterfly -konserttidokumentti)
*1970: *Thumbelina*
*1971: *Jack and the Beanstalk*
*1971: *Santa’s Christmas Elf (Named Calvin)*
*1972: *Santa and the Ice Cream Bunny*

## Lähteet

## Aiheesta muualla
*
Lyyli Karppinen

**Lyyli Aleksandra Karppinen**, o.s. **Hirvimäki** (8. heinäkuuta 1892 Parkano – 3. heinäkuuta 1972 Kauhava) oli suomalainen kudonta-alan yrittäjä ja yritysjohtaja.

Karppisen vanhemmat olivat talollinen Aleksi Hirvimäki ja Maria Mäntylä ja puoliso vuodesta 1915 nimismies Armas Kustaa Karppinen (1888–1969).  Lyyli Karppinen kävi  keskikoulun, emäntäkoulun ja Wetterhoffin kotiteollisuusopiston käsityökurssin. Nimismiehenä toimineen puolisonsa mukana Kauhavalle päätynyt Karppinen ryhtyi siellä vuonna 1925 perustetun Kauhavan Kangas-Aitta -kudontayhtiön johtajaksi. Vuonna 1939 yhtiö siirtyi kokonaan hänen haltuunsa. 

Kauhavan Kangas-Aitalla oli jo 1920-luvun lopussa käytössään kolmisensataa kutojaa eli kankuria, etupäässä maanviljelijöiden ja työläisperheiden vaimoja ja tyttäriä, joista vajaa sata oli vakinaisempaa. Vielä 1945 käytössä oli saman verran kutojia. Erityisesti liikkeessä kudotettiin asiakkaille ikkunaverhoja, pöytäliinoja ja sängyn- ja sohvanpeitteitä, mutta myös esimerkiksi kansallispukujen kankaita. Tuotteita myytiin ja toimitettiin Kauhavalta koko Suomen alueelle. Karppinen jatkoi Kangas-Aitan johtajana 1950-luvun lopulle, minkä jälkeen sitä ovat johtaneet hänen lapsensa, lastenlapsensa ja näiden puolisot. Vuonna 2025 sata vuotta täyttävän perheyrityksen nykyinen nimi on Lankava. 

## Lähteet

## Aiheesta muualla
*
Ulrika Ferm

**Ulrika Ferm** (s. 1972 Oravainen) on suomalainen kuvataiteilija, ja vuoden nuori taiteilija 2002.

Vuoden nuori taiteilija -valinnan aikoihin Fermiä sanottiin kaupunkiympäristön ja laitakaupungin kuten seinäpintojen, laastin ja rappauksen, kulumien ja rapaumien seikä seinämaalausten tallentajaksi. Sittemmin Ferm on kuvannut laajempaa skaalaa aiheita, kuten Pohjois-Irlannista 1950-1970-luvuilla matkailun edistämiseen tehtyjä filmejä tai säätiloja.

Ferm opiskeli Uudenkaarlepyyn taidekoulussa ja valmistui Taideteollisen korkeakoulun Pallas-linjalta taiteen maisteriksi vuonna 1998  sekä Berliinin Universität der Künstesta vuonna 2001. Ferm on saanut uransa aikana erilaisia tunnustuksia ja palkintoja, sekä merkittäviä apurahoja  Hän on myös yksi Platform-taidekollektiivin perustajajäsenistä.

Fermin teoksia on ollut esillä Berliinissä, Brysselissä, Milanossa, Montrealissa ja Varsovassa. Lisäksi hän on suunnitellut Helsingin Svenska teaterin lasipinnoille teoskokonaisuuden. 

Vuodesta 2013 vuoteen 2020 Ferm työskenteli Taideyliopiston Kuvataideakatemiassa taiteen professorina.

Nykyisin Ferm asuu Berliinissä. 

## Lähteet

## Aiheesta muualla
* 
* Kulttuuriprofiili: Ulrika Ferm Yle Areena, 28.6.2002
Cynthia Rosenzweig

**Cynthia Rosenzweig** on yhdysvaltalainen ilmaston ja maatalouden tutkija. Hän on tutkija NASAn Goddard Institute for Space Studies -laitoksessa ja lisäksi professori Barnard Collegessa ja vanhempi tutkija Columbian yliopiston Earth Institutessa.

Rosenzweig on keskittynyt selvittämään, miten maailman ruokatuotannon pitää sopeutua ilmastonmuutokseen. Hän on tarkastellut maataloutta sekä kasvihuonekaasujen lähteenä että alana, johon kohoavat lämpötilat ja muutttuvat sadeolot vaikuttavat suuresti.  Hän sai maailman ruokapalkinnon vuonna 2022.

Rosenzweig on ollut mukana lukuisissa kansallisissa ja kansainvälisissä työryhmissä, joista monet liittyvät kaupunkien ilmastonmuutostutkimustyöhön. Hän oli hallitustenvälisen ilmastonmuutospaneelin IPCC:n neljännen arviointiraportin työryhmän II koordinoiva johtaja.

Rosenzweig suoritti kandin- ja maisterintutkintonsa Rutgersin yliopistossa ja väitteli Massachusettsin yliopistossa Amherstissa.

## Lähteet
Britta Curl-Salemme

**Britta Curl-Salemme** (o.s. **Curl**; s. 20. maaliskuuta 2000 Bismarck, Pohjois-Dakota) on yhdysvaltalainen jääkiekkoilija, pelipaikaltaan hyökkääjä. 

Curl-Salemme on Yhdysvaltain maajoukkueessa voittanut olympiakultaa Milano–Cortinassa 2026. Alle 18-vuotiaiden MM-kilpailuissa hän voitti kultaa vuonna 2018. Naisten MM-kilpailuissa hän on saavuttanut hopeaa vuonna 2021 ja voittanut kultaa vuonna 2023. Hän pelasi Yhdysvaltain naisten maajoukkueesssa myös vuoden 2024 MM-kilpailuissa. 

Curl-Salemme edusti yliopistosarjoissa Wisconsinin yliopiston Badgers-joukkuetta ja oli voittamassa mestaruutta vuosina 2019, 2021 ja 2023. Yliopistovuosiensa jälkeen hän siirtyi PWHL:ään Minnesota Frostiin.

## Lähteet
Hannah Bilka

**Hannah Bilka** (s. 24. maaliskuuta 2001 Coppell, Texas) on yhdysvaltalainen jääkiekkoilija, pelipaikaltaan hyökkääjä. 

Bilka voitti alle 18-vuotiaiden MM-kilpailuissa kultaa vuonna 2018 ja saavutti hopeaa vuonna 2019. Naisten MM-kilpailuissa hän on saavuttanut hopeaa vuonna 2022 ja voittanut kultaa vuonna 2023. Hän pelasi Yhdysvaltain naisten maajoukkueesssa myös vuoden 2024 MM-kilpailuissa. 

Bilka edustaa yliopistosarjoissa Ohion osavaltionyliopiston Buckeyes-joukkuetta. Hänet valittiin kaudella 2019–2020 vuoden tulokkaaksi.

## Lähteet
Tessa Janecke

**Tessa Janecke** (s. 12. toukokuuta 2004 Orangeville, Illinois) on yhdysvaltalainen jääkiekkoilija, pelipaikaltaan hyökkääjä. 

Janecke saavutti alle 18-vuotiaiden MM-kilpailuissa hopeaa vuonna 2022. Ensimmäisissä naisten MM-kilpailuissaan vuonna 2023 hän voitti kultaa. Hän pelasi Yhdysvaltain naisten maajoukkueessa myös vuoden 2024 MM-kilpailuissa. Milano–Cortinan olympialaisissa 2026 hän voitti kultaa.

Janecke edustaa yliopistosarjoissa Pennsylvanian osavaltionyliopiston Nittany Lions -joukkuetta. Hänet valittiin kaudella 2022–2023 vuoden tulokkaaksi.

## Lähteet
Eneskjöld

**Eneskjöld tai Eneschiöldh** on alkujaan porvarillinen suku keski-ruotsista Värmlannin läänistä, Suomessa suvun kantaisä Engelbrekt Nilsson on aateloitu suomen ritarihuoneella 4.helmikuuta 1653 nimellä *Eneskjöld* ja introdusoitiin Ruotsin Ritarihuoneeseen 20.kesäkuuta 1654 aatelisena sukuna numero 585. Suku immatrikuloitiin Suomen Ritarihuoneeseen 17. syyskuuta 1818 aatelisena sukuna numero 48. suku on sammunut mieslinjalla 26. lokakuuta 1874 ja kokonaan 23. elokuuta 1913.

## Suvun merkittäviä henkilöitä

* Nils Håkansson (1575 – 1664) suvun kantaisä, ruotsissa vaikuttanut porvari.
* Engelbrekt Nilsson Eneskjöld (1623 – 11. joulukuuta 1664), aateloitu suomessa ja ruotsissa, kamariherra Turussa.
* Herman Eneskjöld (n.1655 –  21. heinäkuuta 1700), aatelinen, Turun läänin jalkaväen kapteeni.
* Carl Fredrik Eneskjöld (21. heinäkuuta 1738 – 02. elokuuta 1813) ruotsalainen vapaaherra ja ruotsin merrivoimien Kontra-amiraali.

## Lähteet
Elaheh Mohammadi

**Elaheh Mohammadi** (; s. 9. toukokuuta 1987) on iranilainen toimittaja, joka on vuodesta 2022 työskennellyt uudistusmieliselle *[[Ham-Mihan]]*-lehdelle. Hän on kirjoittanut poliittisista ja yhteiskunnallisista asioista ja raportoi ainoana toimittajana siveyspoliisin hallussa kuolleen Mahsa Aminin hautajaisista. Mohammadi pidätettiin pian tämän jälkeen ja tuomittiin vuonna 2023 vankeuteen 12 vuodeksi. Mohammadi ja Niloofar Hamedi ovat saaneet yhdessä muun muassa Vapauden kultaisen kynän (2023) ja maailman lehdistövapauden palkinnon.

## Opiskelu ja ura
Elaheh Mohammadi suoritti 2009 alemman korkeakoulututkinnon Al-Zahra-yliopistosta persian kielestä ja kirjallisuudesta sekä 2011 maisterintutkinnon Kermanin Shahid Bahonar -yliopistosta, missä hänen pääaineensa oli naistutkimus.

Mohammadi on ollut kiinnostunut kirjoittamisesta jo pienestä pitäen, ja hänellä on kaksoissiskonsa Elnazin kanssa ollut yhteinen innostus kirjallisuutta kohtaan. Valmistumisensa jälkeen Elaheh kirjoitti politiikasta ja yhteiskunnallisista asioista useisiin sanomalehtiin. Hänelle langetettiin vuonna 2020 vuoden kirjoituskielto juttujensa takia. Mohammadit ovat työskennelleet vuodesta 2022 uudistusmielisessä *[[Ham-Mihan]]*-lehdessä.

Elaheh Mohammadi oli ainoa toimittaja, joka oli seuraamassa Mahsa Aminin hautajaisia. Amini kuoli 16. syyskuuta 2022, kun siveyspoliisi oli pidättänyt hänet väkivaltaisesti sopimattoman pukeutumisen takia. Mohammadi kirjoitti Saqqezissa pidetyistä hautajaisista *Ham-Mihaniin* otsikolla ”Surun maa”.

Mohammadi kutsuttiin 29. syyskuuta 2022 jutun takia kuulusteluihin, mutta turvallisuusjoukot pidättivät hänet jo matkalla niihin. Hänet tuomittiin lokakuussa 2023 vihamielisen valtion kanssa vehkeilystä sekä kansallisen turvallisuuden vastaisista toimista 12 vuoden vankeuteen. Aminin kuolemasta raportoinut Niloofar Hamedi sai samaan aikaan 13 vuoden tuomion. Heidät vapautettiin Evinin vankilasta tammikuussa 2024 väliaikaisesti takuita vastaan, kun he olivat valittaneet tuomiostaan. Heidät kuitenkin pidätettiin vain muutamaa päivää myöhemmin, kun he olivat juhlineet vapautumistaan ilman hijabia.

## Tunnustukset
Mohammadi ja Niloofar Hamedi ovat saaneet kansainvälistä tunnustusta rohkeasta journalistisesta työstään. He saivat 2023 sekä Vapauden kultaisen kynän että Guillermo Canon maailman lehdistövapauden palkinnon, jonka saajissa oli myös toimittaja Narges Mohammadi. Elaheh Mohammadi ja Niloofar Hamedi valittiin 2023 myös *[[Time]]*-lehden sadan vaikutusvaltaisimman henkilön listalle.

## Lähteet

## Aiheesta muualla
Gladys Lounsbury Hobby

**Gladys Lounsbury Hobby** (19. marraskuuta 1910 – 4. heinäkuuta 1993), oli yhdysvaltalainen mikrobiologi, jonka tutkimus kohdistui antibiootteihin. Hän osallistui penisilliinin  kehitykseen laboratoriokokeesta massatuotantoon toisen maailmansodan aikana.

Hobby aloitti opintonsa Vassar Collegessa ja teki maisterin ja tohtorin tutkinnot Columbian yliopistossa. Columbiassa tutkittiin vuonna 1928 keksityn penisilliinin käyttömahdollisuuksia. Hobby oli kiinnostunut sen käytöstä kemoterapiassa, ja kasvatti sitä merkittäviä määriä laboratoriossa Martin Henry Dawsonin ja Karl Meyerin kanssa. Vuona 1940 Dawson aloitti kliiniset kokeet, ja tulokset olivat lupaavia. Ohjelma kuitenkin jäädytettiin toisen maailmansodan lähestyessä, ja ryhmä keskittyi tuottamaan rintamalla tarvittavia määriä penisilliiniä.

Dawsonin kuoleman jälkeen Hobby siirtyi vuonna 1945 Pfizerin lääketehtaaseen. Siellä hän jatkoi antibioottien tutkimusta, osallistui terramysiinin keksimiseen ja kehitti   viomysiiniä tuberkuloosin hoitoon.

Hobby lähti Pfizeriltä vuonna 1959 ja teki vielä mittavan uran terveydenhuollon parissa. Hänestä tuli tieteellinen johtaja Veterans Administrationin tutkimuslaitoksessa New Jerseyssä. Siellä hän erikoistui tartuntatautien sekä lukemattomien niihin liittyvien aiheiden tutkimiseen. Näihin kuuluivat bakteriofagit, bakteerien muuntelu ja entsyymit, streptokokit, pneumokokit, tuberkuloosibasillit, rotanpuremakuume, tuberkuloosi, reumaattiset sairaudet, sulfonamidit, infektiotautien kemoterapia, immunisoivat aineet ja aseptiikka. Näiden aiheiden lisäksi hän jatkoi työskentelyä useilla penisilliiniin ja muihin mikrobilääkkeisiin liittyvillä tutkimusalueilla. Eläkkeelle jäämiseensä vuonna 1977 asti Hobby toimi kansanterveyden apulaisprofessorina Cornell University Medical Collegessa.

Uransa aikana Hobby osallistui yli 200 tieteellisen artikkelin kirjoittamiseen. Hän julkaisi myös kirjan *Penicillin: Meeting the Challenge* (1985), joka on yli 300-sivuinen katsaus penisillliinin kehittämisen historiaan.

## Lähteet
Taylor Heise

**Taylor Heise** (s. 17. maaliskuuta 2000 Lake City, Minnesota) on yhdysvaltalainen jääkiekkoilija, pelipaikaltaan hyökkääjä. 

Heise voitti alle 18-vuotiaiden MM-kilpailuissa kultaa vuosina 2016, 2017 ja 2018. Hänet valittiin vuoden 2018 turnauksen parhaaksi hyökkääjäksi ja arvokkaimmaksi pelaajaksi. Naisten MM-kilpailuissa hän on saavuttanut hopeaa vuonna 2022 ja voittanut kultaa vuonna 2023. Hänet valittiin vuoden 2022 turnauksen parhaaksi hyökkääjäksi ja arvokkaimmaksi pelaajaksi, ja hän voitti turnauksen pistepörssin tehtyään seitsemän maalia ja saatuaan 11 syöttöpistettä. Vuoden 2023 MM-turnauksessa hän teki yhden maalin ja antoi 11 maalisyöttöä. Hän pelasi Yhdysvaltain naisten maajoukkueesssa myös vuoden 2024 MM-kilpailuissa. Milano–Cortinan olympialaisissa 2026 hän voitti kultaa.

Heise edustaa PWHL:ssä pelaavaa Minnesotan joukkuetta. Hän edusti yliopistosarjoissa Minnesotan yliopiston Golden Gophers -joukkuetta kausina 2018–2023. Hänet palkittiin kaudella 2021–2022 Patty Kazmaier Awardilla.

## Lähteet
Tähdet, tähdet (8. tuotantokausi)

**[[Tähdet, tähdet (televisiosarja)|Tähdet, tähdet]]** -televisiosarjan kahdeksas tuotantokausi esitettiin Nelosella keväällä 2024. Kaudella kilpailijoina olivat laulajat Tidjân Ba, Kake Randelin, Teemu Roivainen ja Jennika Vikman, rap-artisti Paleface, viihdetaiteilija Helena Lindgren, näyttelijät Hanna Kinnunen, Riku Nieminen ja Malla Malmivaara, sometähti Sara Chafak sekä mentalisti Noora Karma. 

Ohjelman juontajana jatkoi Susanna Laine. Vakiotuomareina kaudella jatkoivat Sami Yaffa, Juuso Mäkilähde ja Lilli Paasikivi.

## 1. jakso (7.4.2024)
Ensimmäisen jakson teemana oli 1980-luku. Ensimmäisen jakson päätteeksi yksikään kilpailijoista ei pudonnut.

## 2. jakso (14.4.2024)
Toisen jakson teemana oli suomirock. Jakson päätteeksi yksikään kilpailijoista ei pudonnut kilpailusta.

## 3. jakso (21.4.2024)
Kolmannen jakson teemana oli Euroviisut. Jakson päätteeksi yksikään kilpailijoista ei pudonnut kilpailusta.

## 4. jakso (28.4.2024)
Neljännen jakson teemana oli iskelmä. Jakson päätteeksi vähiten ääniä saanut Kake Randelin putosi kilpailusta.

## 5. jakso (3.5.2024)
Viidennen jakson teemana oli hip hop. Jakson päätteeksi vähiten ääniä saanut Helena Lindgren putosi kilpailusta.

## 6. jakso (5.5.2024)
Kuudennen jakson teemana oli stadionrock. Jakson päätteeksi vähiten ääniä saanut Sara Chafak putosi kilpailusta.

## 7. jakso (10.5.2024)
Seitsemännen jakson teemana oli lattarit. Jakson päätteeksi vähiten ääniä saanut Jennika Vikman putosi kilpailusta.

## 8. jakso (12.5.2024)
Kahdeksannen jakson teemana oli rakkauslaulut. Jakson päätteeksi vähiten ääniä saanut Noora Karma putosi kilpailusta.

## 9. jakso (17.5.2024)
Yhdeksännen jakson teemana oli tv-sarja- ja elokuvamusiikki. Jakson päätteeksi vähiten ääniä saanut Malla Malmivaara putosi kilpailusta.

## 10. jakso (19.5.2024)
Kymmenennen jakson teemana oli kesähitit. Jakson päätteeksi vähiten ääniä saanut Paleface putosi kilpailusta.

## 11. jakso (24.5.2024)
Yhdennentoista jakson teemana oli soul. Jakson päätteeksi vähiten ääniä saanut Tidjân Ba putosi kilpailusta.

;Duetto

;Soolokappale

## 12. jakso (26.5.2024)
Kahdeksannen tuotantokauden finaalissa jäljellä olevat kilpailijat esittivät kaksi kappaletta: suosikkiesityksensä kauden varrelta sekä itselleen merkityksellisen klassikkokappaleen. Jakson päätteeksi Hanna Kinnunen julistettiin kilpailun voittajaksi.

;1. kierros – Suosikkiesitys kauden varrelta

;2. kierros – Itselle merkittävä kappale

## Jaksolistaus

1 Keskikatsojamäärä ensiesityspäivänä televisiossa

## Lähteet
Lacey Eden

**Lacey Eden** (s. 2. toukokuuta 2002 Annapolis, Maryland) on yhdysvaltalainen jääkiekkoilija, pelipaikaltaan hyökkääjä. 

Eden saavutti alle 18-vuotiaiden MM-kilpailuissa hopeaa vuonna 2019 ja voitti kultaa vuonna 2020. Hänet valittiin jälkimmäisen turnauksen tähdistökentälliseen. Naisten MM-kilpailuissa hän on saavuttanut hopeaa vuosina 2021 ja 2022 sekä voittanut kultaa vuonna 2023. Hän pelaa Yhdysvaltain naisten maajoukkueesssa myös vuoden 2024 MM-kilpailuissa. 

Eden edustaa yliopistosarjoissa Wisconsinin yliopiston Badgers-joukkuetta ja oli voittamassa mestaruutta vuosina 2021 ja 2023.

## Lähteet
Kirsten Simms

**Kirsten Simms** (s. 31. elokuuta 2004 Plymouth, Michigan) on yhdysvaltalainen jääkiekkoilija, pelipaikaltaan hyökkääjä. 

Simms voitti alle 18-vuotiaiden MM-kilpailuissa kultaa vuonna 2020 ja saavutti hopeaa vuonna 2022. Hän pelasi Yhdysvaltain naisten maajoukkueesssa ensimmäisissä aikuisten MM-kilpailuissaan vuonna 2024. Milano–Cortinan olympialaisissa 2026 hän voitti kultaa.

Simms edustaa yliopistosarjoissa Wisconsinin yliopiston Badgers-joukkuetta ja oli voittamassa mestaruutta vuonna 2023.

## Lähteet
Batman: Yön ritari III: Herrakansa

**Yön ritari III: Herrakansa** () on Frank Millerin ja Brian Azzarellon piirtämä ja käsikirjoittama, ja Andy Kubertin ja Klaus Jansonin kuvittama yhdeksänosainen sarjakuvaromaani ja jatko-osa tarinoille  ja . Sarja julkaistiin vuosina 2017-2019 ja sen tarina sijoittuu kolme vuotta aiemman romaanin tapahtumien jälkeen. 

## Juoni
Tarinan alussa Batmanin apulainen Carrie Kelley on vetänyt ylleen kuolleeksi oletetun Batmanin viitan ja on siirtynyt puolustamaan Gotham Cityä. Ihmenainen on vetäytynyt Amazonille muiden Amazonialaisten, sekä hänen ja Teräsmiehen vauva-ikäisen pojan Jonathanin kanssa. Teräsmies on luovuttanut ihmiskunnan suhteen ja on vetäytynyt Yksinäisyyden linnakkeeseen. Lara, Teräsmiehen ja Ihmenaisen jo aikunen tytär on etsimässään itseään, kun hän huomaa Brainiacin pullottaman Kryptonin viimeisen kaupungin, Kandorin, asukkaiden tarvitsevan apua. Atomi (Ray Palmer) palauttaa Kandorin kaupungin 1000 asukasta takaisin normaaliin kokoonsa, mutta kryptonilainen tuomiopäivän kultti, jota johtaa Quar niminen hahmo haluaa alistaa maailman ihmiset omiksi palvelijoikseen hyvityksenä kärsimistään vääryyksistä ja he aloittavat tämän jälkeen välittömästi invaasion maan valtaamiseksi. Batman, joka paljastaa olevansa elossa joutuu kokoamaan vanhat liittolaisensa yhteen uhkan torjumiseksi.

## Lähteet
Laila Edwards

**Laila Edwards** (s. 25. tammikuuta 2004 Cleveland Heights, Ohio) on yhdysvaltalainen jääkiekkoilija, pelipaikaltaan hyökkääjä. 

Edwards saavutti alle 18-vuotiaiden MM-kilpailuissa hopeaa vuonna 2022. Hänet valittiin turnauksen parhaaksi hyökkääjäksi ja arvokkaimmaksi pelaajaksi. Hän pelasi Yhdysvaltain naisten maajoukkueesssa ensimmäisissä aikuisten MM-kilpailuissaan vuonna 2024. Milano–Cortinan olympialaisissa 2026 hän voitti kultaa.

Edwards edustaa yliopistosarjoissa Wisconsinin yliopiston Badgers-joukkuetta ja oli voittamassa mestaruutta vuonna 2023.

## Lähteet
Joy Dunne

**Joy Dunne** (s. 13. kesäkuuta 2005 St. Louis, Missouri) on yhdysvaltalainen jääkiekkoilija, pelipaikaltaan hyökkääjä. 

Dunne saavutti alle 18-vuotiaiden MM-kilpailuissa pronssia vuonna 2023. Hän pelasi Yhdysvaltain naisten maajoukkueesssa ensimmäisissä aikuisten MM-kilpailuissaan vuonna 2024. Milano–Cortinan olympialaisissa 2026 hän voitti kultaa.

Dunne edustaa yliopistosarjoissa Ohion osavaltionyliopiston Buckeyes-joukkuetta.

## Lähteet
Gwyneth Philips

**Gwyneth Philips** (s. 2000 Athens, Ohio) on yhdysvaltalainen jääkiekkoilija, pelipaikaltaan maalivahti. 

Philips osallistui Yhdysvaltain naisten maajoukkueesssa ensimmäisiin MM-kilpailuihinsa vuonna 2024. Milano–Cortinan olympialaisissa 2026 hän voitti kultaa.

Philips edustaa yliopistosarjoissa Northeastern Universityn Huskies-joukkuetta. Hänet valittiin kauden 2022–2023 parhaaksi maalivahdiksi.

## Lähteet
Rory Guilday

**Rory Susanna Guilday** (s. 7. syyskuuta 2002 Chanhassen, Minnesota) on yhdysvaltalainen jääkiekkoilija, pelipaikaltaan puolustaja.

Guilday voitti alle 18-vuotiaiden MM-kilpailuissa kultaa vuonna 2020. Hän on Yhdysvaltain naisten maajoukkueesssa saavuttanut MM-kilpailuissa hopeaa vuonna 2022 ja voittanut kultaa vuonna 2023. Hän pelasi myös vuoden 2024 MM-kilpailuissa. Milano–Cortinan olympialaisissa 2026 hän voitti kultaa.

Guilday edustaa yliopistosarjoissa Cornellin yliopiston Big Red -joukkuetta.

## Lähteet